cyanic-selkie/wikianc huggingface dataset:
2013 డెప్సాంగ్ ప్రతిష్టంభన
2013 ఏప్రిల్ 15 న, ప్లాటూన్ పరిమాణంలో ఉన్న చైనా సైనిక దళం ఒకటి, అక్సాయ్ చిన్ - లడఖ్ వాస్తవ నియంత్రణ రేఖకు (ఎల్ఐసి) సమీపంలో, దౌలత్ బేగ్ ఓల్డీ కి దక్షిణంగా 30 కి.మీ. దూరం లోని రాకీ నాలా వద్ద శిబిరాన్ని ఏర్పాటు చేసుకుంది. ఈ వివాదాస్పద ప్రాంతంలో భారత చైనా దళాలు గస్తీ తిరగడం సాధారణం. కానీ భారత చైనా సైనిక దళాలు రెండూ ఈ ప్రాంతంలో శాశ్వత స్థావరాలను, కోటలనూ ఏర్పాటు చేయకుండా ఎవరికివారు నియంత్రించుకున్నారు. చైనా చేపట్టిన ఈ చర్యకు స్పందనగా, భారత దళాలు వారికి 300 మీటర్ల దూరంలో తమ సొంత సైనిక శిబిరాన్ని ఏర్పాటు చేసుకున్నాయి. భారత చైనాల మధ్య చర్చలు దాదాపు మూడు వారాల పాటు కొనసాగాయి. ఈ సమయంలో చైనా తమ స్థావరాన్ని ట్రక్కులు, హెలికాప్టర్లతో బలోపేతం చేసుకుంది. మే 5 న ఈ వివాదం పరిష్కారమైంది. ఆ తరువాత ఇరువర్గాలూ తమతమ స్థానాల నుండి ఉపసంహరించుకున్నాయి. పరిష్కారంలో భాగంగా, అక్కడికి దక్షిణంగా 250 కిలోమీటర్ల దూరంలో ఉన్న వివాదాస్పద చుమార్ రంగంలో నిర్మించిన కొన్ని సైనిక నిర్మాణాలను కూల్చివేయడానికి భారత సైన్యం అంగీకరించింది. చైనీయులు వీటిని తమకు ముప్పుగా భావించారు. లడఖ్ ప్రాంతంలోని డెప్సాంగ్ లోయ లోకి తాము చొరబడినట్లు 2014 జూలైలో చైనా సైన్యం అంగీకరించింది. వాస్తవాధీన రేఖ పట్ల ఉన్న భిన్నమైన అవగాహనల కారణంగా ఇటువంటి సంఘటనలు జరిగాయని చెప్పింది.
నేపథ్యం
భారత చైనాల మధ్య వివాదాస్పదంగా ఉన్న అక్సాయ్ చిన్ యొక్క 38,000 చదరపు కిలోమీటర్ల భూభాగంలో ఈ సంఘటన జరిగింది. లడఖ్‌లో భాగమైన ఈ ప్రాంతాన్ని జిన్జియాంగ్‌లో భాగమని చైనా చెప్పుకుంటుంది. ఈ ప్రాంతంలో తలెత్తే వివాదాలను పరిష్కరించుకోడానికి గాను, ప్రోటోకాల్‌లను ఏర్పాటు చేసుకునేందుకు భారత చైనాలు 1993, 1996 లో రెండు ఒప్పందాలు కుదుర్చుకున్నాయి. ఈ ప్రోటోకాల్‌లలో "వాస్తవాధీన రేఖ" (ఎల్‌ఎసి) ను పరస్పరం గుర్తించుకున్నాయి. అయితే ఈ ప్రాంతంలో ఎల్‌ఎసి వెంట సుమారు 20 కి.మీ. ప్రాంతంపై రెండు ప్రభుత్వాల మధ్య విభేదాలు కొనసాగుతూనే ఉన్నాయి. తాను భావించే ఎల్‌ఎసి నుండి తమ భూభాగంలో 10 కి.మీ. లోపల చైనా శిబిరం ఏర్పాటు చేసుకుంది అని మొదట పేర్కొన్న భారతదేశం, తరువాత దానిని 19 కి.మీ.అని చెప్పింది. ఈ వివాదాస్పద ప్రాంతం "నిర్జనమైన బంజరు భూమి" అయినప్పటికీ, పాకిస్తాన్‌ను టిబెట్, జిన్జియాంగ్ల‌తో కలిపే రహదారి కారణంగా ఇది చైనాకు వ్యూహాత్మకంగా ముఖ్యమైనది. 1980 ల చివరి నుండి, భారత చైనాలు తమ మధ్య తలెత్తిన సరిహద్దు వివాదాలను దౌత్యం ద్వారా విజయవంతంగా పరిష్కరించుకున్నాయి.
ఈ ప్రాంతానికి ఆనుకొని తన వైపున ఉన్న భూభాగంలో చైనా పెద్ద ఎత్తున మౌలిక సదుపాయాలను మెరుగుపరచుకుంది. ఆ తరువాత 2000 వ దశకంలో భారత సైన్యం కూడా,తమ వైపు మౌలిక సదుపాయాలను అభివృద్ధి చేయడం ప్రారంభించింది. దీనిని తమకు ముప్పుగా చైనా సైన్యం భావించింది. చైనా దళాలు ప్రతి సంవత్సరం వందల సార్లు చట్టవిరుద్ధంగా ఈ ప్రాంతంలోకి ప్రవేశిస్తున్నాయని భారత ప్రభుత్వం పేర్కొంది. వీటిలో ఎక్కువ భాగం ఏ సంఘటనా లేకుండానే ముగిసాయి. కాని 2011 లో చైనా సైనిక దళాలు 18 కి.మీ. దూరం వరకూ చొచ్చుకొచ్చాయి.
సైనిక మోహరింపులు
2013 ఏప్రిల్ 15 న, 50 మంది సైనికుల చైనా ప్లాటూన్, దౌలత్ బేగ్ ఓల్డి కి ఆగ్నేయంగా 30 కి.మీ. దూరంలో ఉన్న రాకీ నాలా లోయలో 16,300 అడుగుల ఎత్తున నాలుగు గుడారాల శిబిరాన్ని ఏర్పాటు చేసింది ఈ శిబిరాన్ని మరుసటి రోజు ఇండో-టిబెటన్ బోర్డర్ పోలీసులు గమనించారు. వారు చైనీయుల శిబిరం నుండి 300 మీటర్ల దూరంలో ఎనిమిది గుడారాలతో తమ సొంత స్థావరాన్ని ఏర్పాటు చేసుకున్నారు. చైనా దళానికి మద్దతుగా ట్రక్కులు, హెలికాప్టర్లు వచ్చాయి. అనేక సంవత్సరాలలో ఇది అత్యంత తీవ్రమైన సరిహద్దు సంఘటనగా భారత ప్రభుత్వం భావించింది.
దౌత్యం ద్వారా సమస్యను పరిష్కరించేందుకు భారత ప్రభుత్వానికి అవకాశం కల్పించడానికి గాను భారత సైన్యం, సంయమనాన్ని పాటించింది. సమస్యను "స్థానికంగానే" ఉంచేందుకూ "ఎత్తుగడకే" పరిమితం చేసేందుకూ ప్రయత్నించింది. ఈ సంఘటనలో ఎక్కడా తుపాకులు మోగలేదు. భారత సైన్యం చైనీయులను అధిగమించడానికి ప్రయత్నించలేదు. ప్రారంభ మోహరింపు తర్వాత తన స్థానాన్ని బలోపేతం చేయడానికి భారత సైన్యం కనీస స్థాయిలో మాత్రమే ప్రయత్నించింది. అయితే ఇరుపక్షాలు ఒకరినొకరు ఉపసంహరించుకోవాలని చెబుతూ బ్యానర్లు మాత్రం ప్రదర్శించాయి. రెండు శిబిరాల్లో ఉన్న అధికారుల మధ్య చాలా చర్చలు జరిగాయి. పాశ్చాత్య మీడియా చాలావరకు, చైనా చర్యలను చైనా మిలిటరీ బలప్రయోగం అని వ్యాఖ్యానించింది, కాని కొంతమంది జర్నలిస్టులు మాత్రం, వివాదాస్పద ప్రాంతంలో భారత సైన్యం నిర్మించిన "శాశ్వత స్థావరం" పట్ల నిరసనగా చైనా సైన్యం ఈ ఘటనను చేసిందని ఊహించారు. తరువాతి కాలంలో చైనా సైన్యపు థింక్ ట్యాంక్, ఈ సంఘటన "ప్రమాదవశాత్తు" జరిగిందని, "ఉద్దేశపూర్వకంగా చేసినది కాద"నీ సూచించడానికి ప్రయత్నించింది.
పరిష్కారం
భారత ప్రభుత్వం దౌత్యపరంగా నిరసన వ్యక్తం చేసింది. చైనీయులు తమ సైన్యాన్ని ఉపసంహరించుకోవాలని, సంఘటనకు ముందు ఉన్న స్థితిని గుర్తించాలనీ కోరింది. చైనా స్పందిస్తూ, సరిహద్దు సమస్య లేనే లేదని బహిరంగంగా ఖండించింది. ఎల్‌ఎసి అని తాము భావిస్తున్న రేఖను తమ దళాలు దాటనే లేదని పేర్కొంది. భారతదేశం సైనిక చర్య తీసుకోకూడదని నిర్ణయించుకుంది. భారత పార్లమెంటులో, ఈ సంఘటనపై ప్రతిపక్షాలు ప్రభుత్వాన్ని తీవ్రంగా విమర్శించాయి వారు దీనిని 1962 భారత చైనా యుద్ధంలో భారత ఓటమితో పోల్చారు. మే 3 న, వివాదం పరిష్కరించడానికి రెండు రోజుల ముందు, ప్రతిపక్ష సభ్యులు విఘాతం కలిగించడంతో భారత పార్లమెంటు వాయిదా పడింది. "చైనాను బయటకు తోలండి, దేశాన్ని రక్షించండి" అని వారు నినదించారు.
చర్చలు దాదాపు ఇరవై రోజులు కొనసాగాయి. ఈ సమయంలో చైనా సైన్యం ఈ ప్రాంతంలో తమ ఉనికిని పెంచుకుంది. సమస్యను పరిష్కరించడానికి, అక్కడికి దక్షిణాన 250 కి.మీ. దూరంలో ఉన్న చుమర్ సెక్టార్ లో అనేక "లివ్-ఇన్ బంకర్లను" పడగొట్టాలన్న చైనా డిమాండుకు భారత్ అంగీకరించింది. ఇతర చైనా డిమాండ్లలో సరిహద్దులో నిర్మించిన భారతీయ శ్రవణ, పరిశీలన పోస్టులను కూల్చివేయడం, సంచార గొర్రెల కాపరులను చైనా వైపుకు వెళ్ళడాన్ని ఆపడం వంటివి ఉన్నాయి. అయితే ఈ డిమాండ్లకు భారతదేశం ఎంతవరకు అంగీకరించిందో స్పష్టంగా తెలియలేదు. వివాదం పరిష్కారమయ్యాక, చైనా సైన్యం అక్కడి నుండి ఉపసంహరించుకుంది. మే 5 న ప్రతిష్ఠంభన ముగిసింది.
మూలాలు
వర్గం:Coordinates on Wikidata వర్గం:భారత చైనా సంబంధాలు వర్గం:భారత చైనా సరిహద్దు సమస్య
ఫుల్కారీ
ఫుల్కారీ (ਫੁਲਕਾਰੀ) పంజాబ్ ప్రాంతం లోని ఎంబ్రాయిడరీ పని. ఇది భారతదేశం, పాకిస్తాన్ లలోని పంజాబీ ప్రాంతంలో ఉన్న ఎంబ్రాయిడరీ కళ. ఫుల్కారీ అనే పదానికి "పూల పని" అని అర్థం. ఈ పదం ఒకానొక సమయంలో ఎంబ్రాయిడరీగా ఉపయోగించారు. కానీ ఈ ఫుల్కారీ పదం ఎంబ్రాయిడరీ షాలువాలు, తల స్కార్ఫ్ లకు వాడడాన్ని నిరోధించబడింది. ప్రతీరోజూ తయారవుతున్న సరళంగా, అక్కడక్కడా ఎంబ్రాయిడర్ చేయబడిన ఒడిని (తల స్కార్ఫ్), దుపట్టా, శాలువాలను ఫుల్కారీలు అంటారు. ఈ వస్త్రాలలో ప్రత్యేక సందర్భాలలో అనగా వివాహాలు లేదా కుమారుని పుట్టినరోజు కార్యక్రమాలకోసం పూర్తిగా కప్పబడినవాటిని బాగ్స్ (గార్డెన్) అనీ, చెల్లాచెరురుగా ఎంబ్రాయిడరీ చేస్తూ ఉండే దానికి "ఆధాబాఘ్" అని అంతారు. ఈ మొత్తం పని తెలుపు లేదా పసుపు పట్టు ముడులు కాటన్ ఖద్దరుపై వేస్తారు. దీనిని వస్త్రం మధ్య నుండి ప్రారంభిస్తే దానిని "చాష్మ్-ఎ-బల్బుల్" అని అంటారు. ఇది పూర్తి వస్త్రం అంతా విస్తరింపబడి ఉంటుంది.
పుట్టుక
ఫుల్కారీ అను పదంలో "ఫుల్" అనగా పూవ్వు అనీ, "కారీ" అనగా కళ అని అర్థం. పదం యొక్క అర్థం ప్రకారం దీనిని "ప్లోరల్ క్రాఫ్ట్" (పూల కళ) అని అంటారు.
చోప్, సుభార్
వివాహాలలో వధువులు రెండు రకాల శైలులలో చోప్ మర్యు సుభార్ లను ధరిస్తారు. ఛోప్ అనేది వస్త్రానికి రెండువైపుల వేసిన ఎంబ్రాయిడరీ. దాని నాలుగు వైపుల బోర్డర్లు, మూలలు చక్కగా ఎంబ్రాయిడరీ చేస్తారు. సుభార్ అనేది మధ్య మోతిఫ్, నాలుగు మూలలలో మోతిఫ్ లు కలిగి ఉంటుంది.
టిల్ పత్రా
టిల్ పత్రా అనేది అలంకరింపబడిన ఎంబ్రాయిడరీ పని. దీనిపై నువ్వులు జల్లేటట్లుగా అలంకరణ ఉంటుంది. టిల్ పత్రా అనే పదానికి అర్థం "విత్తనాలను వెదజల్లుట".
నీలక్
నీలక్ ఫుల్కారీ నలుపు లేదా ఎరుపు బ్యాక్ గ్రౌండ్ తో తయారుచేయబడి దానిపై పసుపు లేదా కాంతివంతమైన ఎరుపు ఎంబ్రాయడరీ చేయబడి ఉంటుంది. ఈ ఫుల్కారీ రంగు కొన్ని లోహాలతో కలిసి ఉంటుండి
ఘూన్‌ఘాట్ బాగ్
రావల్పిండి మూలంగా ఈ గూంగట్ బాగ్ తయారుచేయబడుతుంది. దీనిపై మూలలో మధ్య భాగం బాగా ఎంబ్రాయిడరీ చేయబడి తలపై ధరించడానికోసం తయారుచేయబడుతుంది. ఈ ఎంబ్రాయిడరీ మధ్య భాగం ముఖంపైకి లాగబడి ఉంటుంది.
చర్మాస్
రోహితక్, గుర్గావ్, హిస్సార్, ఢిల్లీలలో ఈ చర్మాస్ ఫుల్కారీ ధరిస్తారు. వస్త్రంపై పసుపు, గ్రే, నీలం దారాలలో చిన్న అద్దాలతో కూడుకొని ఎంబ్రాయిడరీ చేస్తారు.
సెంచి ఫుల్కారీ
ఈ ఫుల్కారీ ఫిరోజ్ పూర్ చుట్టుపక్కల ఉంటుంది. ఈ ఫుల్కారీలో పక్షులు, ఆభరణాలు (ముఖ్యంగా బ్రాస్ లైట్, రింగులు, నెక్లస్) తో కూడుకొని ఉంటుంది.
ఇతర లింకులు
వర్గం:పంజాబీ సంస్కృతి వర్గం:Punjabi words and phrases వర్గం:Embroidery in India వర్గం:పంజాబీ దుస్తులు వర్గం:Pakistani embroidery వర్గం:Geographical Indications in India
పులి చేసిన పెళ్లి
కథ
ఒక ఊళ్లో సర్కస్ కంపెనీ దిగుతుంది. ఆ ఊళ్లో రెండే రెండు హోటళ్లుంటాయి. సర్కస్ కంపెనీ జనాభాకి భోజనాలు సరఫరా చేసే బేరం కోసం హోటల్ యజమానులు చెల్లప్పా, నాగన్న పోటీ పడతారు. సర్కస్‌లో ఫీట్లు చేసే చంద్రం ద్వారా బేరం నాగన్నకి దక్కుతుంది. చంద్రాన్ని ఒకప్పుడు నాగన్న ఆశ్రయం ఇచ్చి పెంచాడు. ఇప్పుడు ఇలా అనుకోకుండా కలుసుకోవడం జరిగింది. చంద్రం నాగన్న ఇంటికి వెళ్లి నాగన్న కూతురు, తన బాల్య స్నేహితురాలు అయిన రాజ్యాన్ని చూస్తాడు. వాళ్లు పెళ్లి చేసుకోవాలనుకుంటారు. సర్కస్ బేరంతో నాగన్న బాగుపడుతున్నాడని చెల్లప్ప, తాను పెళ్లి చేసుకోవాలనుకున్న రాజ్యాన్ని చంద్రానికి ఇచ్చి పెళ్లి చేయబోతున్నాడన్న కోపంతో గోపి అనే రౌడీ నాగన్నపై పగబడతారు. ఫలితంగా ఫీట్లు చేసే చంద్రం చెయ్యి విరిగిపోతుంది. అందువల్ల సర్కస్ వసూళ్లు పడిపోతాయి. దాని మూలంగా నాగన్నకి వాళ్లు పెద్ద మొత్తాలు బాకీ పడతారు. చివరికి నాగన్న అప్పుల్లో మునిగిపోతాడు. దీనికి తోడు సర్కస్ కంపెనీ వారు డేరా ఎత్తేసి బాకీక్రింద జంతువుల్ని జమచేస్తూ నాగన్న గుమ్మం ముందు వదిలేసి వెళతారు. ఆ జంతువులను సాకడం మరింత కష్టంగా మారుతుంది నాగన్నకు. గోపీ తనకు రాజ్యాన్ని ఇచ్చి పెళ్లి చేస్తే సమస్యలన్నింటినీ తీర్చివేస్తానని నాగన్నతో అంటాడు. గత్యంతరం లేక నాగన్న అందుకు అంగీకరిస్తాడు. గోపీతా రాజ్యానికి పెళ్లి చేసే సమయంలో క్రూరజంతువు వచ్చి పెళ్లి జరగకుండా పోలీసులు వచ్చేవరకూ దుష్టుల్ని అట్టే నిలబెట్టి ఉంచుతుంది. పోలీసులు దుష్టుల్ని అరెస్టు చేసి, చంద్రం రాజ్యాల పెళ్లితో కథ సుఖాంతమౌతుంది.
మూలాలు
వర్గం:తెలుగు డబ్బింగ్ సినిమాలు వర్గం:తెలుగు సినిమా వ్యాసాల విస్తరణ ప్రాజెక్టు
ఓ ఇంటి కథ
ఓ ఇంటి కథ 1981, అక్టోబర్ 7న విడుదలైన తెలుగు డబ్బింగ్ సినిమా. ఎస్.పి.ముత్తురామన్ దర్శకత్వంలో 1979లో విడుదలైన ఆరిలిరింతు అరుపత్తు వరై అనే తమిళ సినిమా ఈ చిత్రానికి మాతృక. ఈ చిత్రంలో రజనీకాంత్, సంగీత, ఫటాఫట్ జయలక్ష్మి నటించగా ఇళయరాజా సంగీతం అందించాడు. ఇదే సినిమా 1985లో శోభన్ బాబు హీరోగా, సుహాసిని హీరోయిన్‌గా మహారాజు పేరుతో పునర్మించబడింది. 1987లో అంబరీష్, అంబిక జంటగా కన్నడభాషలో పూర్ణచంద్ర పేరుతో రీమేక్ చేయబడింది.
పాటలు
ఈ సినిమాలోని పాటలను రాజశ్రీ వ్రాయగా, వాటికి ఇళయరాజా బాణీలు కట్టాడు.
బాహ్య లంకెలు
వర్గం:డబ్బింగ్ సినిమాలు వర్గం:రజనీకాంత్ నటించిన చిత్రాలు
కణ్ణగి
కణ్ణగి  (Tamil: கண்ணகி) దక్షిణ భారత కావ్యం అయిన శిలప్పదికారం లోని ముఖ్య పాత్ర. మధురై రాజు పొరబాటుగా తన భర్త కోవలన్ పై మరణ దండనని విధించటంతో ఆ పట్టణాన్ని దౌర్భాగ్యం ఆవహించే విధంగా శపిస్తుంది.
కథ
కావేరీ పట్టణపు ధనిక వ్యాపారి కుమారుడు కోవలన్ కి కణ్ణగి అనే అందమైన యువతితో వివాహం అయినది. కావేరీపట్టణంలో ఆనందంగా కలిసి జీవించేవారు. మాధవి అనే నర్తకితో ప్రేమలో పడ్డ కోవలన్ కణ్ణగిని మరచిపోయి, మాధవికే తన ఆస్తిని ధారాదత్తం చేస్తాడు. చేతిలో కానీ లేని కోవలన్, తన తప్పిదాన్ని తెలుసుకొని కణ్ణగి వద్దకి తిరిగి వస్తాడు. ముత్యాలు పొసగబడిన తన కాలి గజ్జలను తీసుకొని ఆ జంట మధురైలో తమ అదృష్టాన్ని పరీక్షించుకోవటానికి బయలుదేరుతుంది.
పాండ్య రాజు నెడుంజ్ చెలియన్ 1 మధురైని పరిపాలించేవాడు. కణ్ణగి గజ్జలని అమ్మి నూతన జీవితాలని ప్రారంభించాలని ఆ జంట అనుకొంటారు. కానీ అదే సమయానికి రాణి గజ్జల్లో ఒకటి దొంగిలించబడి ఉంటుంది. కణ్ణగి గజ్జల వలె ఉన్న రాణి గజ్జలు రత్నాలతో పొసగబడి ఉంటాయి. కోవలన్ రాణి గజ్జలు దొంగిలించాడని సైన్యం విచారణ జరపకుండానే అతనిని వధిస్తారు. విషయం తెలిసిన కణ్ణగి కోపోద్రిక్తురాలై తన పతి నిర్దోషి అని నిరూపించటానికి రాజు వద్దకి వెళుతుంది.
కణ్ణగి సభలోకి వచ్చి రాజుకి రాణి గజ్జలకి తన గజ్జలకి ఉన్న తేడాని వివరిస్తుంది. తాము చేసిన పొరబాటుకి సిగ్గుపడి రాజదంపతులు ఇరువురూ ప్రాణత్యాగం చేస్తారు. వేదనతో కణ్ణగి తన వక్షోజాలలో ఒకదానిని శరీరం నుండి వేరు చేసి దానిని నగరం పైకి విసిరి నగరం మొత్తం తగులబడాలని శపిస్తుంది. పుణ్యవతి అయిన ఆ మహాసాధ్వి మాటలు నిజమైతాయి. దేవతల కోరికపై తన శాపాన్ని విరమించి కణ్ణగి మోక్షం పొందుతుంది.
ఇవి కూడా చూడండి
వర్గం:పాత్రలు
కంచర్లవారిపల్లె
ప్రధాన పంటలు
వరి. అపరాలు, కాయగూరలు
==ప్రధాన వృత్తులు== వ్యవసాయం, వ్యవసాయాధారిత వృత్తులు
గ్రామ ప్రముఖులు
కంచర్లవారిపల్లెకు చెందిన ఈర్ల బ్రహ్మయ్యముదిరాజ్, రమణమ్మ దంపతుల కుమార్తె ఈర్ల దివ్య  జూనియర్ సివిల్ జడ్జిగా ఎంపికైంది. కనిగిరి ప్రాంతంలో ఇంతవరకు ఎవరూ మహిళ జడ్జిగా ఎంపిక కాలేదు. ఆ పదవిని సాధించిన తొలి మహిళ ఈమె.
భువనచంద్ర
భువనచంద్ర తెలుగు సినీ గేయ రచయిత.
జీవిత విశేషాలు
భువనచంద్ర నూజివీడు దగ్గర గుళ్ళపూడి లో జన్మించారు. ఈయనకు ముగ్గురు అన్నలు, నలుగురు అక్కలు. ఈయన తల్లితండ్రులకు ఎనిమిదో సంతానం. ఎనిమిదవ యేట నుంచీ నవలలు చదవడం ప్రారంభించాడు. ఈయన నాన్న సుబ్రహ్మణ్య శర్మ గ్రామానికి సర్పంచ్ గా ఉండేవాడు. వీరి కుటుంబం, తరువాత చింతలపూడి వచ్చేశారు. ఈయన బడిలో చదివే వయసులో చింతలపూడి గ్రంథాలయంలో చందమామ మొదలైన కథల పుస్తకాలు మొదలుకొని పెద్ద పుస్తకాలను సైతం ఆసక్తిగా చదివే వాడు. రోజూ పాఠశాల నుంచి వచ్చేటపుడు గోడపై సినిమా పోస్టర్ల పై ఉన్న ఆరుద్ర, దాశరథి, ఆత్రేయ, శ్రీశ్రీ మొదలైన పేర్లను చూసి, వాటిపక్కన సుద్ద ముక్కలతో తనపేరు రాసుకునేవాడు. అలా రచయిత కావాలన్న కోరికకు ఆయనకు చిన్నతనంలోనే బీజం పడిందని చెప్పవచ్చు.
చింతలపూడి గ్రామంలో విశ్వనాథాశ్రమం ఉండేది. దానికి స్వామీజీ బోధానందపురి మహరాజ్. అప్పట్లో అక్కడ రాజరాజేశ్వరీ అమ్మవారి విగ్రహ ప్రతిష్ఠ జరిగింది. అందులో భాగంగా అక్కడ హరికథలు, దేవీ భాగవతం, యోగావాశిష్టం మొదలైన ఎన్నో కార్యక్రమాలు జరుగుతుండేవి. ఒకసారి ఈయన మిత్రుడు రంగా ప్రసాదం కోసమని బలవంతంగా ఆ దేవాలయానికి ఈడ్చుకునివెళ్ళాడు. అలా కార్యక్రమాలు ఆయన చెవినపడ్డాయి. తరువాత ఇంకా వినాలనిపించింది. తరువాత అమ్మవారి దర్శనం చేసుకున్నాడు. అలా ఆయన జీవితంలో ఏదో తెలియని మార్పు సంభవించింది. ఆ రోజు నుంచీ, స్కూలు, గ్రంథాలయం, ఆపై ఆశ్రమం ఆయన దినచర్యగా మారింది. స్వామీజీ ప్రసంగాలను నిత్యం వింటూ, మనిషంటే ఏమిటి? దేవుడంటే ఏమిటి? ఇలాంటి తాత్విక చింతనలతో కొద్ది కాలం గడిపేవాడు. చదువు పూర్తయిన తరువాత ఎయిర్‌ఫోర్స్ లో ఉద్యోగం వచ్చింది.
1971లో జరిగిన ఇండో-పాక్ యుద్ధంలో ఆయన పనిచేశాడు. సరిహద్దు గ్రామాల్లోంచి వెళుతున్నపుడు ప్రజలు ఇచ్చే రొట్టెలు, యుద్ధం చేసి తిరిగి వస్తుంటే దారిపొడవునా సెల్యూట్‌లు, పంజాబీ, గుజరాతీ మహిళలు కట్టిన రాఖీలు ఆయనకు అపురూపమైన సగర్వంగా గుర్తుంచుకోగలిఏ జ్ఞాపకాలు. ఎయిర్‌ఫోర్స్ లో ఉండగానే చిన్న చిన్న వ్యాసాలు, కథలు రాసి వివిధ పత్రికలకు పంపేవాడు. ఉద్యోగం చేస్తున్నన్నాళ్ళూ పుస్తక పఠనం వదల్లేదు. సర్వీసులో ఉండగా దాదాపు నాలుగువేల పాటలు రాశాడు. ఎయిర్‌ఫోర్స్ లో పద్దెనిమిదేళ్ళు తర్వాత సర్వీసు పూర్తయింది. పన్నెండు వేల జీతంతో ఓఎన్‌జీసీలో ఇంజనీర్‌గా ఉద్యోగం వచ్చింది. కానీ సినీ రచయిత కావాలన్న బలమైన కోరికవల్ల ఆ ఉద్యోగాన్ని వదిలిపెట్టి అవకాశాల కోసం మద్రాసు బయలుదేరాడు.
సినీపరిశ్రమలో
అలా మద్రాసు చేరిన ఆయన్ను చంద్రమోహన్ మొదట జంధ్యాల ఇంటికి తీసుకునివెళ్ళారు. ఆయన తీస్తున్న పడమటిసంధ్యారాగం సినిమాకు అవకాశం ఇస్తామన్నారు కానీ దురదృష్టవశాత్తూ అందులో ఆయన ఒక్కపాటా రాయలేకపోయారు. ఆ తర్వాత విజయ బాపినీడుని కలిసి ”నాకూ పెళ్ళాం కావాలి” అనే సినిమా ద్వారా పరిశ్రమకు పరిచయం అయ్యాడు. ఖైదీ నెం. 786లో ఆయన రాసిన ”గువ్వా... గోరింకతో...” అనే పాట ఆయనకు మంచి పేరు తెచ్చిపెట్టింది. ఆ తరువాత గ్యాంగ్ లీడర్, ఘరానా మొగుడు, పెద్దరికం మొదలైన హిట్ సినిమాలకు పాటలు రాశాడు. ఇటీవల రజనీకాంత్ నటించిన చంద్రముఖి సినిమాలోని ”రారా.. సరసకు రారా..” అనేపాట అత్యంత ప్రేక్షకాధరణ పొందింది.
ఆయన భార్య శేషసామ్రాజ్య లక్ష్మి, కొడుకు శ్రీనివాస్. ప్రస్తుతం చెన్నైలోనే ఉంటున్నారు. ఏనిమల్ ప్లానెట్ను అమితంగా ఇష్టపడే ఆయన అందులో ప్రకృతిలో మనతో సహజీవనం చేస్తున్న జంతువులు, పక్షుల గురించి తెలుసుకోవడమంటే ఎంతో ఆసక్తి చూపిస్తారు. ఎనిదిన్నరేళ్ళ వయసులో చదివిన ఒక కథ ప్రభావంతో ఆయన అప్పటి నుంచీ మాంసాహారాన్ని పూర్తిగా మానివేశాడు.
బయటి లింకులు
వర్గం:తెలుగు సినిమా పాటల రచయితలు వర్గం:తెలుగు కళాకారులు వర్గం:కృష్ణా జిల్లా సినిమా పాటల రచయితలు
యార్లగడ్డ నాయుడమ్మ
చదువు
నాయుడమ్మ యార్లగడ్డ సుబ్బారావు, రంగమ్మ దంపతులకు 1947 జూన్ 1న జన్మించాడు. 1970లో గుంటూరు వైద్య కళాశాల నుండి వైద్యశాస్త్రములో పట్టా పొందాడు. 1974 లో రోహతక్ వైద్య కళాశాల నుండి శస్త్రచికిత్సా శాస్త్రములో యం.యస్ పట్టా పొందాడు. పిమ్మట ఢిల్లీ లోని అఖిల భారత వైద్యవిజ్ఞాన సంస్థ నుండి బాల్యశస్త్రచికిత్సలో యం.సి.హెచ్ పట్టభద్రుడయ్యాడు. గుంటూరు వైద్య కళాశాలలో ఉప ప్రిన్సిపాల్ గా పనిచేశాడు. ఆచార్య నాగార్జున విశ్వవిద్యాలయం కాన్వొకేషన్ లో నాయుడమ్మ. ఆయనకు మార్చి 2008 న డాక్టర్ ఆఫ్ సైన్స్ ప్రదానం చేయబడినది.
మూలాలు
వర్గం:1947 జననాలు వర్గం:తెలుగువారిలో వైద్యులు వర్గం:జీవిస్తున్న ప్రజలు వర్గం:గుంటూరు వైద్య కళాశాల పూర్వ విద్యార్థులు వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:గుంటూరు జిల్లా వైద్యులు వర్గం:ప్రకాశం జిల్లా వైద్యులు
ఉత్సాహము
ఉత్సాహము ప్రసిద్ధ తెలుగు పద్య ఛందోరూపం. ఉత్సాహము ఛందోరూపం చాలా ప్రాచీన మైనది.
యతి స్థానం
ప్రతి పాదమునందు 5వ గణము యొక్క మొదటి అక్షరము యతి స్థానము.
ఉదా: సె నగ పిండి ఉల్లిపాయ చి న్న మిర్పకాయలున్
ఉదాహరణలు
thumb|కడియం జెడ్.పి.ఉన్నత పాఠశాల ఆవరణలో తిరుపతి వేంకట కవుల విగ్రహాలు తిరుపతి వేంకట కవులు ఒక రోజున ఒక అవధానము (సాహిత్యం)లో "ఉల్లిపాయ పకోడి" మీద ఆశువుగా చెప్పిన పద్యము ఉదాహరణ: 2 గజము దెరలి దాని కొఱలి కంప మొంది పాఱఁగా భజన నింద్రుఁ డంకుశమునఁ బట్టి బిట్టు నిల్పుచున్ నిజసుధారసైకపాన నిర్ణ యార్ద్ర కరమునన్ ఋజత మీఱ నిమిఱె నదియు రీతి మెఱసి క్రమ్మఱన్.
మరిన్ని ఉదాహరణలు ఇక్కడ చూడవచ్చు.
మూలాలు
వర్గం:పద్యము వర్గం:ఛందస్సు
హైసిస్
హైసిస్ ఉపగ్రహాం నుఇస్రో తయారు చేసినది.ఇది భూ పర్యవేక్షణ ఉపగ్రహం.ఇస్రో సంస్థ ఈ భూపర్యవేక్షణ ఉపగ్రహాని ఆంధ్రప్రదేశ్రాష్ట్రంలోని నెల్లూరు జిల్లాకు చెందిన శ్రీహరికోటలో ఉన్న సతిష్ ధవన్ అంతరిక్షకేంద్రం నుండి అంతరిక్షంలోని కక్ష్యలో ప్రవేశ పెట్టారు. వ్యవసాయం, అటవీప్రాంతాలు, తీర మండలాల అంచనా, భూగర్భ జలాలు, నేల, ఇతర భూగర్భ పరిసరాలకు సంబంధించిన వాటికి సంబంధించిన ఇమేజింగ్ సేవలు అందిస్తుంది. మిలిటరి వ్యవస్థకు అవసరమైన సేవక్\లు కూడా పొందవచ్చ్గును.
హైసిస్ ఉపగ్రహ వివరాలు
హైసిస్ ఉపగ్రహాన్ని ఇస్రో తయారు చేసినది.ఇది భూ పర్యవేక్షణ ఉపగ్రహం.ఇస్రో తయారు చేసి ప్రయోగించిన ఉపగ్రహాల్లో తక్కువ బరువున్న ఉపగ్రహాల్లో హైసిస్ ఒకటి. హైసిస్ బరువు ఇంధనంతో సహా 380 కిలోలు. ఇది మిని శాటలైట్-2(IMS-2)రకానికి చెందిన ఉపగ్రహం.ఇది భూమికి 636 కిలో మీటర్ల ఎత్తులో,97.957 డిగ్రీల ఏటవాలులో  సూర్యానువర్తన కక్ష్యలో పరిభ్రమించును.దీని జీవిత కాలం 5 సంవత్సరాలు.ఉపగ్రహం పరిమాణం 2.158 X 1.386 X 1.121 మీటర్లు.విద్యుతు శక్తి 730 వాట్స్ లిథియం అయాన్ బ్యాటరీ వున్నది.ఉపగ్రహంలో హైయర్ స్పేక్ట్రల్ ఇమేజర్ (VNIRమరియు SWIR బ్యాండ్స్) వున్నది.దీని ద్వారా 630 కిలోమీటర్ల పైభాగం నుంచి కలర్ చిత్రాలు క్లారిటీగా వీక్షించవచ్చు. భూ ఉపరితలాన్ని పరిశీలించడం, వ్యవసాయం, నీటి లభ్యత తదితర అంశాలకు సంబంధించిన పరిశోధనలకు ఈ ఉపగ్రహం ఉపయోగపడనుంది.
ఉపగ్రహ ప్రయోగం
హైసిస్ ఉపగ్రహాన్ని పిఎస్‌ఎల్‌వి సీ-43 అనే ఉపగ్రహ వాహకనౌక ద్వారా కక్ష్యలోకి పంపారు.పిఎస్‌ఎల్‌వి సీ-43 నౌక కోర్ అలోన్ రకపు పిఎస్‌ఎల్‌విశ్రేణికి చెందిన వాహక నౌక.అనగా ఈ రకపు వాహక నౌకకు స్ట్రాపన్ బూస్టరు ఇంధన చోదకాలు ఉండవు.హైసిస్ ఉపగ్రహం తో పాటు 8 విదేశాలకు చెందిన 30 లఘు/సూక్ష్మ ఉపగ్రహాలను కూడా పిఎస్‌ఎల్‌వి సీ-43 వాహక నౌక ద్వారా అంతరిక్షకక్ష్యలోకి పంపారు.వాటి మొత్తం బరువు 261.5 కిలోలు మాత్రమే అనగా మొత్తం ఉపగ్రహాల బరువు 641.5 కిలోలు మాత్రమే.అందువలన కోర్ అలోన్ రకపు రాకెట్ ను ఉపయోగించారు.హైసిస్ ఉపగ్రహన్ని 636 కిలోమీటర్ల ఎత్తులో కక్షలోకి పంపాగా విదేశీ ఉపగ్రహాలను ఒకగంట తరువాత 504 కిలో మీటర్లేత్తులో కక్ష్యలోకి పంపారు.ఉపగ్రహాన్ని అంతరిక్షంలోకి పంపిన 17:29 నిమిషాలకు హైసిస్ ను కక్ష్యలోకి విజయవంతంగా ప్రవేశపెట్టారు. ఉపగ్రహాన్ని 29 నవంబరు(గురువారం) 2018 న ఆంధ్రప్రదేశ్ లోని శ్రిహరికోట అంతరిక్ష కేంద్రంలోని మొదటి ప్రయోగకేంద్రం నుండి ప్రయోగించారు.
మూలాలు
వర్గం:కృత్రిమ ఉపగ్రహాలు వర్గం:ఇస్రో తయారుచేసిన ఉపగ్రహాలు
చన్నపట్న బొమ్మలు
right|thumb|250px|చెన్నపట్నం బొమ్మల ప్రదర్శన చన్నపట్న బొమ్మలు (Channapatna toys) అనేవి కొయ్య బొమ్మల్లో ఒక ప్రత్యేక రకం, వీటిని కర్ణాటక రాష్ట్రంలో బెంగళూరు గ్రామీణ జిల్లాలోని చన్నపట్న అనే పట్టణంలో తయారుచేస్తారు. ప్రపంచ వాణిజ్య సంస్థ ద్వారా ఈ సంప్రదాయ కళ భౌగోళిక గుర్తింపు పొంది పరిరక్షింపబడుతోంది, నిర్వహణకు కర్ణాటక ప్రభుత్వం బాధ్యత వహిస్తోంది. ఈ బొమ్మల ప్రాచుర్యం కారణంగా చన్నపట్నానికి కర్ణాటక  గొంబెగళ ఊరు  (బొమ్మల-ఊరు) గా పేరుపొందింది. సంప్రదాయికంగా, ఈ పనిలో రైటియా టింక్టోరియా చెట్టు నుంచి లభించే చెక్కను లక్క ఉపయోగించి చేసే పనివుంటుంది,   వ్యావహారికంగా ఆ చెక్కను ఆలె మర   (దంతపు చెక్క) గా పిలుస్తారు.
చరిత్ర
ఈ బొమ్మల పని ఆరంభం టిప్పు సుల్తాన్ హయాంలో కనిపిస్తుంది, టిప్పు ఈ పనిలో నిపుణుల్ని పర్షియా నుంచి ఆహ్వానించి స్థానిక నిపుణులకు కొయ్య బొమ్మల తయారీలో శిక్షణ ఇప్పించారు. స్కూల్ బవాస్ మియాన్ ని  చన్నపట్న  బొమ్మల  పితామహునిగా భావిస్తారు. ఆయన చన్నపట్న బొమ్మల కోసం జీవితాన్ని ధారపోసిన వ్యక్తి. బొమ్మల తయారీకి జపనీస్ టెక్నాలజీని అందిపుచ్చుకుని  తద్వారా స్థానిక నిపుణుల కళను అభివృద్ధి చేసేలా కృషిచేశారు. 2 శతాబ్దాల పాటు, దంతపు చెక్క ఈ బొమ్మల తయారీకి ప్రధానమైన చెక్కగా నిలిచింది, అయినా గంధపు చెక్క, రోజ్ వుడ్ కూడా అడపాదడపా ఉపయోగించేవారు.
తయారీ
కాలక్రమేణా ఈ కళ బహుముఖీనమైంది; సంప్రదాయికమైన దంతపు చెక్కతో పాటు రబ్బర్, సైకమోర్, సెడర్, పైన్, టేకు వంటి ఇతర ఇతర రకాల కలప కూడా ప్రస్తుతం వాడుతున్నారు. కలప సేకరించడం, చెక్కను నచ్చిన ఆకారాల్లోకి కొయ్యడం, బొమ్మలు చెక్కడం, రంగులు వేయడం, చివరికి తయారైన బొమ్మను మెరుగుచేయడం వంటి దశలు తయారీలో ఉంటాయి. ఉపయోగించే పిల్లల భద్రత కోసం బొమ్మలకు రంగులు వేసే క్రమంలో సహజ రంగులను ఉపయోగిస్తారు. 2006 అక్టోబరు నాటికల్లా, 254 కుటీర పరిశ్రమలు, 50 చిన్న ఫ్యాక్టరీలు,6000 మందికి పైగా పనివారు, ఈ బొమ్మల తయారీలో ఉన్నారు. కర్ణాటక  హస్తకళల అభివృద్ధి  సంస్థ (కె.హెచ్.డి.సి.) మార్కెటింగ్  లో సహకారం అందిస్తోంది. అత్యంత ప్రాచీనమూ,  ప్రాచుర్యం కలదీ అయిన తయారీ కేంద్రం భారత్ ఆర్ట్ అండ్ క్రాఫ్ట్, కొత్తరకం  బొమ్మల  తయారీలో  సహకారం  అందిస్తోంది.
శార్దా రాం పిల్లౌరీ
జీవిత సంగ్రహం
శార్దా రాం 1837లో జలంధర్ లోని ఫిల్లౌరీ ప్రాంతంలో బ్రాహ్మణ కుటుంబంలో జన్మించారు. ఆయన తండ్రి జై దయాలు జ్యోతిషుడు. సాధారణ చదువులు ఏమీ చదువుకోలేదు శార్దా. ఏడవ ఏట మాత్రం గురుముఖీ రాయడం నేర్చుకున్నారు. పదవ ఏట హిందీ, సంస్కృతం, పర్షియా భాష, జ్యోతిష్య శాస్త్రం, సంగీతం నేర్చుకున్నారు. ఆ తరువాత హిందూ మత ప్రబోధకునిగా మారారు.
ఆయన పుస్తకాల్లో పంజాబీ భాష, సంప్రదాయం గురించీ వివరించారు.
అమృత్ సర్, లాహోర్ ప్రాంతాల్లో జ్యోతిష్యం చెప్తూ తిరిగేవారు  ఆయన. అప్పుడే ఆయన మంచి వాసి గల జ్యోతిష్యునిగా పేరొందారు. అదే సమయంలో ఆయన హిందీ భాషలో ఎన్నో పుస్తకాలు  రాశారు.
హిందీలో మొదటి నవల రాసింది శార్దారమేనని ఈ మధ్యనే నిరూపింపబడింది. ఆయన అమృత్ సర్ లో రాసిన భాగ్యవతి నవలే హిందీలో మొదటగా ప్రచురింపబడింది. 1888లో ఆయన చనిపోయిన తరువాత ప్రచురించారు. ఆ నవలలో మహిళల అభ్యుదయం గురించి రాశారాయన. ఆ సమయానికి అదంతా చాలా అభ్యుదయకరమైన విషయం.
శార్దా రాం 1881 జూన్ 24న లాహోర్లో చనిపోయారు. Shardha Ram died on 24 June 1881 at Lahore.
వర్గం:1881 మరణాలు
చిలుకూరి శాంతమ్మ
చిలుకూరి శాంతమ్మ, విశాఖపట్నం చెందిన మహిళా ప్రొఫెసర్. ప్రస్తుతం ఆమె వయస్సు (2022) నాటికి 93 సంవత్సరాలు.ఆ వయస్సులోనూ ఆమె విశాఖపట్నం నుండి రోజుకు 60 కి.మీ ప్రయాణించి విజయనగరం లోని ఒక కళాశాలలో విద్యార్థులకు తనకున్న మక్కువతో భౌతిక శాస్త్రంపై పాఠాలు చెపుతుంది.
జననం, విద్యాభ్యాసం
చిలుకూరి శాంతమ్మ కృష్ణాజిల్లా మచిలీపట్నంలో 1929 మార్చి 8న  జన్మించింది. తల్లిదండ్రులు సీతారామయ్య, వనజాక్షమ్మ.తండ్రి న్యాయ వ్యవస్థలో పనిచేసాడు. శాంతమ్మ చిన్నతనంలోనే తండ్రి మరణించారు. ఈమె రాజమండ్రి, మదనపల్లి ప్రాంతాల్లో పాఠశాల విద్యాభ్యాసం గడిచింది. విశాఖపట్నం మద్రాసు రాష్ట్రంలో భాగంగా ఉన్నప్పుడు ఏవిఎన్‌ కళాశాలలో ఇంటర్మీడియట్‌ పూర్తి చేసింది. శాంతమ్మకు ఫిజిక్స్ అంటే చాలా మక్కువ. మహారాజా విక్రమ్‌ దేవ్‌ వర్మ నుండి భౌతికశాస్త్రంలో బంగారు పతకాన్ని అందుకుంది. ఆంధ్రా యూనివర్సిటీ నుండి మైక్రోవేవ్‌ స్పెక్ట్రోస్కోపీలో పిహెచ్‌డికి సమానమైన డిఎస్సీ పూర్తి చేసింది.
వృత్తి
1956లో ఆంధ్రా యూనివర్సిటీలోని కాలేజ్‌ ఆఫ్‌ సైన్స్‌లో ఫిజిక్స్‌ లెక్చరర్‌గా పనిచేసింది. ఆ తరువాత లెక్చరర్‌ నుండి ప్రొఫెసర్, ఇన్వెస్టిగేటర్, రీడర్ వరకూ అనేక బాధ్యతలు నిర్వర్తించింది.1989లో పదవీ విరమణ చేశారు. విద్యార్థులకు ఇంకా పాఠాలు చెప్పాలనిపించింది. మళ్లీ ఆంధ్రా యూనివర్సిటీలో గౌరవ అధ్యాపకురాలిగా చేరాను. అక్కడే ఆరేళ్లు పాటు పనిచేశారు. కౌన్సిల్‌ ఆఫ్‌ సైంటిఫిక్‌ అండ్‌ ఇండస్ట్రియల్‌ రీసెర్చ్, యూనివర్శిటీ గ్రాంట్స్‌ కమిషన్, డిపార్ట్‌మెంట్‌ ఆఫ్‌ సైన్స్‌ అండ్‌ టెక్నాలజీ వంటి వివిధ కేంద్ర ప్రభుత్వ విభాగాలలో పరిశోధనాత్మక ఇన్‌ఛార్జ్‌గా కూడా పనిచేశారు.
భాస్కరభట్ల రవికుమార్
భాస్కరభట్ల రవికుమార్ ఒక తెలుగు సినీ పాటల రచయిత. 300కి పైగా సినిమా పాటలు రాశాడు.
వ్యక్తిగత జీవితం
రవికుమార్ శ్రీకాకుళం జిల్లాలో ఓ సాధారణ కుటుంబంలో పుట్టాడు. తర్వాత పాత్రికేయుడిగా పనిచేశాడు. చిక్కోలునుంచే తన ప్రస్థానాన్ని ప్రారంభించారు. గార మండలం బూరవెల్లి గ్రామములో తన తాత ఆరవెల్లి కన్నరాజ గోపాలచార్యుల వద్ద నేర్చుకున్న సాహిత్య ప్రక్రియలతో మొదలైన ఆసక్తి గేయ రచయితా ఎదిగేందుకు దోహదపడింది.
రచయితగా
ఈయన వ్రాసిన కొన్ని హిట్ సాంగ్స్ " పెళ్ళెందుకే రమణమ్మ ", " ఇప్పటికింకా నా వయసు నిండా పదహారే ", " బొమ్మను గీస్తే నీలా ఉంది ", "నచ్చావులే " మొదలైనవి. 1994 లో హైదరాబాద్ వెళ్ళేరు. కొన్నాళ్ళు ఈనాడు, సితారలో విలేకరిగా పనిచేశారు. తర్వాత సినీ గేయ రచియితగా పేరు వచ్చింది. సుమారు 300 పాటలు రాశాడు.
బయటి లింకులు
వర్గం:తెలుగు సినిమా పాటల రచయితలు వర్గం:తెలుగు కళాకారులు వర్గం:శ్రీకాకుళం జిల్లా సినిమా పాటల రచయితలు
మిస్సింగ్ యు (సినిమా)
మిస్సింగ్‌ యు 2016, మార్చి 10న మో హంగ్‌-జిన్‌ దర్శకత్వంలో విడుదలైన దక్షిణ కొరియా చిత్రం. రివేంజ్‌ డ్రామా నేపథ్యంలో తెరకెక్కిన ఈ చిత్రంలో బాలిక పాత్రలో షిమ్‌ యున్‌ క్యుంగ్‌ నటన ఆద్యంతం అలరిస్తుంది.
కథ
హీ జూ ఏడేండ్ల బాలిక. తన తండ్రిని హత్య చేసిన సీరియల్‌ కిల్లర్‌ కి బుమ్‌ని చంపాలని చూస్తుంటుంది. ఓ కేసులో పట్టుబడి 15 ఏండ్ల శిక్ష అనుభవించిన తర్వాత కి బుమ్‌ జైలు నుంచి బయటికొచ్చే తరుణం కోసం హీ జూ ఎదురు చూస్తుంటే, కి బుమ్‌ రాక కోసం ఓ డిటెక్టీవ్‌ కూడా ఎదురు చూస్తుంటాడు. ఈ ముగ్గురు కలిసిన తర్వాత జరిగిన సంఘటనల సమాహారమే ఈ సినిమా.
ప్రపంచ సముద్ర దినోత్సవం
ప్రపంచ సముద్ర దినోత్సవం ప్రతి ఏట జూన్ 8న ప్రపంచవ్యాప్తంగా నిర్వహించబడుతుంది. సముద్ర రక్షణ గురించి ప్రజల్లో అవగాహన పెంచడంకోసం ఈ దినోత్సవాన్ని జరుపుకుంటున్నారు.
ప్రారంభం
1992లో బ్రెజిల్ లోని రియో డి జనీరోలో జరిగిన ధరిత్రి సదస్సులో సముద్రాలమీద కూడా అవగాహన పెంచడంకోసం ప్రతి ఏటా సముద్ర దినోత్సవం జరపాలని కెనడా ప్రతిపాదించగా, దాని ప్రకారం కొన్ని ఐరోపా దేశాలు నామమాత్రంగానే సాగర దినోత్సవాన్ని నిర్వహించాయి. 2005లో సునామీ వచ్చినపుడు జరిగిన అనర్థాలను దృష్టిలో ఉంచుకొని ఐక్యరాజ్యసమితి 2008, జాన్ 8న తొలిసారిగా ప్రపంచ సముద్ర దినోత్సవాన్ని నిర్వహించింది.
ములుగు జిల్లా గ్రామాల జాబితా
తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పాత వరంగల్ జిల్లా లోని మండలాలను విడదీసి, హన్మకొండ, వరంగల్, జయశంకర్, జనగాం, మహబూబాబాద్ అనే 5 జిల్లాలను కొత్తగా ఏర్పాటు చేసారు.ఆతరువాత జయశంకర్ జిల్లా నుండి ములుగు రెవెన్యూ డివిజనులోని 9 మండలాలుతో ములుగు జిల్లా 2019 ఫిబ్రవరి 16 నుండి అమలులోకి వచ్చింది.
ప్రపంచ సముద్ర దినోత్సవం
మూలాలు
వర్గం:అంతర్జాతీయ దినములు వర్గం:2008 స్థాపితాలు
ములుగు జిల్లా గ్రామాల జాబితా
ఈ గ్రామాలు పూర్వపు వరంగల్ జిల్లా, ఆతర్వాత కొత్తగా ఏర్పడిన జయశంకర్ జిల్లా నుండి ఈ జిల్లాలో చేరిన వివిధ గ్రామాల జాబితాను కింది పట్టికలో చూడవచ్చు.ఈ జిల్లాలో నిర్జన గ్రామాలుతో కలుపుకుని 336 రెవెన్యూ గ్రామాలు ఉన్నాయి.నిర్జన గ్రామాల పేజీలు 109 తొలగించబడినవి.అవి పోను ఈ పేజీ సృష్టింపునాటికి 227 రెవెన్యూ గ్రామాలు ఉన్నాయి.
జాన్ మార్షల్
సర్ జాన్ హుబర్ట్ మార్షల్, CIE (19 March 1876, చేష్టర్, ఇంగ్లాండు – 17 August 1958, గుల్డ్ ఫోర్డ్, ఇంగ్లాండు.) భారత పురాతత్వ శాఖలో డైరక్టర్-జనరల్ గా 1902 నుండి 1928 వరకు పనిచేశారు. ఇతడు కారణము చేత సింధు లోయ నాగరికత ముఖ్య పట్టానాలు అయిన హరప్ప, మోహంజోదారో లో తవ్వకాలు చేపట్టారు.
వ్యక్తిగత జీవితం
మార్షల్ దుల్విచ్ కళాశాల, కింగ్స్ కళాశాల,కెమ్బ్రిజ్జి లో చదువుకున్నాడు.1902లో బ్రిటిషు పాలనలో లార్డ్ కర్జాన్ ఇతడిని భారత పురాతత్వ శాఖలో డైరక్టర్-జనరల్ గా నియమించాడు. అంతేకాక పురాతన కట్టడాల సంరక్షణలో ఇతడిని నియమించాడు.
విషయ సూచికలు
వర్గం:ప్రపంచ ప్రసిద్ధులు
పిఎస్‌ఎల్‌వి సీ-43
పిఎస్‌ఎల్‌వి సీ-43ఉపగ్రహ వాహక నౌక భారతీయ అంతరిక్ష ప్రయోగ సంస్థఇస్రో తయారు చేసి ప్రయోగించిన రాకెట్.ఈ రాకెట్ ను ఆంధ్ర ప్రదేశ్ లోని నెల్లూరు జిల్లాలో వున్న శ్రీహరికోట లోని సతీశ్ ధావన్ అంతరిక్ష కేంద్రం నుండి 29 నవంబరు(గురువారం) 2018 ఉదయం 9:58 గంటలకు,ఒకటవ ప్రయోగ వేదికనుండి ప్రయోగించారు. ఈ రాకెట్ ద్వారా 31 ఉపగ్రహాలను కక్ష్యలో ప్రవేశ పెట్టారు. ఉపగ్రహాల మొత్తం బరువు641.5 కిలోలు. ఇందులో భారత దేశానికి చెందిన హైసిస్ ఉపగ్రహం బరువు 380 కిలోలు. మిగతా విదేశాలకు చెందిన ఉపగ్రహాల మొత్తం బరువు 261.5 కిలోలు.
పిఎస్‌ఎల్‌వి సీ-43 ఉపగ్రహ వాహక నౌక
పిఎస్ఎల్వి సీ-43 పిఎస్‌ఎల్‌వి శ్రేణికి చెందిన కోరాలోన్ రకపు రాకెట్. అనగా ఇందులో మొదటి ఘన ఇంధన దశకు అదనంగా బూస్టరు స్ట్రాపన్ మోటర్లను ఉపయోగిచరు.కక్ష్యలో ప్రవేశ పెట్టు ఉపగ్రహాల మొత్తం బరువు ఒకటన్ను కన్న తక్కువ ఉండటం వలన బూస్టరు స్ట్రాపన్ మోటర్లు అవసరం లేదు.ఈ వాహకనౌక లో కూడా మిగతా పిఎస్ఎల్వి రాకెట్‌ల వలే నాలుగు దశలు వుండును.మొదటి, మూడో దశలో ఘన ఇంధనాన్ని,రెండవ, నాల్గవ దశలో ద్రవ ఇంధనాన్ని ఉపయోగించారు.
మొదటి దశ
మొదటి దశను PS1 అంటారు.మొదటి దశ కోర్ ఆలోన్ ఘన ఇంధనదశ లో 138 టన్నుల ఘన ఇంధనం నింపబడినది.ఇంధనం HTBP అధారిత ఇంధనం. దశ పొడవు 20 మీటర్లు.దశ వ్యాసం 2.8 మీటర్లు.కోర్ ఆలోన్ కాబట్టి స్ట్రాపన్ బూస్టరు ఇంజనులు లేవు.
రెండవ దశ
రెండవ దశను PS2 అంటారు.రెండవ దశ ద్రవ ఇంధనదశ.ఇందులో 42 టన్నుల ద్రవ ఇంధనం నింపబడినది.ఈ దశ వ్యాసం 2.8 మీటర్లు. దశ పొడవు 12.8 మీటర్లు. ఉపయోగించిన ఇంధనం UH25+ N2O4
మూడవ దశ
మూడవ దశను HPS3 అంటారు.మూడవ దశలో కూడా ఘన ఇంధనం నింపబడినది. 7.6 టన్నుల ఘన ఇంధనం నింపబడి వున్నది.పొడవు 3.6 మీటర్లు.దశ వ్యాసం 2.0 మీటర్లు.ఇంధనం HTBP అధారిత ఇంధనం.
నాల్గవ దశ
ఈ దశను PS4 అంటారు.ఈ చివరి నాల్గవ దశలో 2.5 టన్నుల ద్రవ ఇంధనం వున్నది. ఈ భాగం పొడవు 3 మీటర్లు., వ్యాసం 1.34 మీటర్లు.ఉపయోగించిన ద్రవ ఇంధనం MMH+MON3.నాలుగవ దశ పైభాగంలో 31 ఉపగ్రహాలు పొందికగా అమర్చబడి వుండి, వీటి చుట్టూ ఉష్ణ కవచం బిగింపబడి వున్నది. పిఎస్ఎల్వి సీ-43 ఎత్తు 44.4 మీటర్లు.ఇంధనంతో కలిపి పిఎస్ఎల్వి సీ-43 బరువు 320 టన్నులు.
ప్రయోగ వివరాలు
పిఎస్ఎల్వి సీ-43 ప్రయోగానికి కౌట్ డౌన్ 28 నవంబరు 2018(బుధవారం) ఉదయం 5:57 గంటలకు ప్రారంభమై,మరుసటి రోజు గురువారం 29 వతేది ఉదయం 9:58 గంటలకు విజయంతంగా జరిగినది.కౌట్ డౌన్ ముగిసిన వెంటనే పిఎస్‌ఎల్‌వి సీ-43 మంటలు కక్కుతూ గగనం వైపు దూసుకెళ్లినది.17నిమిషాల27 సెకన్లకు హైసిస్ ను కక్ష్యలోఫ్ 636 కిలో మిటర్లేత్తులో ప్రవేసపెట్తినది.తరువాత ఒక గంత తరువాత 504 కిలో మీట్ర్ల ఎత్తులో మిగిలిన 30లఘు ఉపగ్రహాలను వేరువేరు కక్ష్యల్లో విజయవంతంగా ప్రవేశ పెట్త బడినవి.ఇప్పటికి వరకు ఇలా మొదటి ఉపగ్రహన్ని కక్ష్యలో ప్రవేశ పెట్టి,నతరువాత మిగిలి ఉపగ్రహాలను వేరే ఎత్తులో ఒక గంట తరువాత ప్రవేశపెట్టడం ఇదే మొదటిసారి.
ప్రయోగించిన ఉపగ్రహాల వివరాలు
పిఎస్‌ఎల్‌వి సీ-43 ద్వారా ప్రయోగించిన ఉపగ్రహాల్లో380 కిలోల బరువు వున్న భారతీయ హైసిస్(హైపర్ స్పెక్ట్రల్ ఇమేజింగ్ శాటిలైట్) ఉపగ్రహంతో పాటు మొత్తం 261.5 కిలోల బరువున్న 8విదేశాలకు చెందిన 30 చిన్న/సూక్ష్మ ఉపగ్రహాలు వున్నవి.
విదేశాలకు చెందిన ఉపగ్రహాలు
ఇందులో అమెరికాకు చెందిన 23 ఉపగ్రహాలు వున్నవి.ఇందులో ఫోక్ శాట్-3R పేరుతో 16 ఉపగ్రహాలు,లీమూర్ ఎస్ పేరులో నాలుగు ఉపగ్రహాలు, హెచ్ శాట్-1,గ్లోబల్ శాట్-1, సిసిరో-1.ఇక కెనడా కు చెందిన కెప్లర్,కొలంబియాకు చెందిన ఫ్యాక్ శాట్,ఫిన్‌లాండ్ కు చెందిన రియక్టరు హలో వరల్డ్ ఉపగ్రహాలు.అలాగే ఆస్ట్రేలియాకు చెందిన సెంటూరి,మలేసియాకు చెందిన ఇన్నోశాట్ -2,నెదర్లాండ్ కు చెందిన హైబర్ శాట్,స్పెయిన్ కు చెందిన త్రీక్యాట్ శాట్-1 వున్నవి.
భారత దేశానికి చెందిన హైసిస్ ఉపగ్రహ వివరాలు
హైసిస్ ఉపగ్రహం ఇస్రో తయారు చేసినది.ఇది భూ పర్యవేక్షణ ఉపగ్రహం.ఇస్రో తయారు చేసి ప్రయోగించిన ఉపగ్రహాల్లో తక్కువ బరువున్న ఉపగ్రహాల్లో హైసిస్ ఒకటి.ఇది మిని శాటలైట్-2(IMS-2)రకానికి చెందిన ఉపగ్రహం.ఇది భూమికి 636 కిలో మీటర్ల ఎత్తులో,97.957 డిగ్రీల ఏటవాలులో సూర్యానువర్తన కక్ష్యలో పరిభ్రమించును.దీని జీవిత కాలం 5 సంవత్సరాలు.ఉపగ్రహం పరిమాణం 2.158 X 1.386 X 1.121 మీటర్లు.విద్యుతు శక్తి 730 వాట్స్, లిథియం అయాన్ బ్యాటరీ వున్నది.ఉపగ్రహంలో హైయర్ స్పేక్ట్రల్ ఇమేజర్ (VNIR, SWIR బ్యాండ్స్) వున్నది.దీని ద్వారా 630 కిలోమీటర్ల పైభాగం నుంచి కలర్ చిత్రాలు క్లారిటీగా వీక్షించవచ్చు. భూ ఉపరితలాన్ని పరిశీలించడం, వ్యవసాయం, నీటి లభ్యత తదితర అంశాలకు సంబంధించిన పరిశోధనలకు ఈ ఉపగ్రహం ఉపయోగపడనుంది.
మూలాలు
వర్గం:అంతరిక్ష కార్యక్రమాలు వర్గం:ఇస్రో ప్రయోగించిన ఉపగ్రహవాహక నౌకలు వర్గం:పిఎస్‌ఎల్‌వి ఉపగ్రహ వాహక నౌకలు
తెలుగు భాషా పరిరక్షణ
ఇంగ్లీషు వ్యామోహం వలన ఇంగ్లీషు ప్రాథమిక స్థాయి నుండే బోధనా మాధ్యమంగా ప్రత్యేకించి ప్రైవేటు పాఠశాలలలో బలపడింది. ఆధునిక ప్రసార మాధ్యమాలు, సినిమాలలో వాడే తెలుగులో ఇంగ్లీషు పదాలు పెరుగుతున్నాయి. భాషోద్యమంతో ప్రత్యేక రాష్ట్రంగా ఆంధ్రప్రదేశ్ ఏర్పడినా, ప్రభుత్వ కార్యకలాపాల్లో తెలుగుకి ప్రాధాన్యత రాలేదు. ఈ స్థితిని చక్కదిద్దడానికి వ్యక్తులు, సంస్థలు కృషిచేస్తున్నాయి.
తెలుగు వాడుక స్థితి, మెరుగునకు సూచనలు
తెలుగు సాహిత్యంలో, మాధ్యమాలలో ఎన్నో మార్పులు జరుగుతున్నాయి మాటల పొందిక కరువైపోతుంది. తేటతెనుగు మాటల అల్లిక కరువైపోతున్నది. స్వరమాధుర్యం కరువైపోతున్నది. తెలుగు భాషలో మట్లాడే వారే తక్కువైపోతున్నారు. ఆధునిక పోకడల పేరుతో మాతృభాష-స్వరూప స్వభావాలను, రూపురేఖలను మార్చేస్తున్నారు. క్లుప్తంగా చెప్పాలంటే వర్ణ, పద, వాక్య స్థాయిలలో పరభాషా పదాలు ఎక్కువై, వ్యాకరణం మాత్రమే తెలుగులో ఉండే స్థితి వచ్చింది.
వనరులు
వర్గం:తెలుగు భాష
ముక్తి
thumb|ముక్తి శిల పునర్జన్మ లేకపోవటం. స్వర్గప్రాప్తి కలగటం. మోక్షం .జన్మరాహిత్యం మళ్ళీ పుట్టకుండా ఉండటం.జననమరణాల పరంపరనుండి విముక్తి కలగటం. . దైవసన్నిధికి చేరుకోవటం.ఈ ముక్తికోసమే కాశీలోనో కాశీయాత్రలోనో మరణించాలని శివభక్తులు కోరుకుంటారు. మక్కాయాత్రలో చనిపోతే ముక్తి కలుగుతుందని ముస్లిముల నమ్మకం. ఈ ముక్తికోసమే ముస్లిములు క్రైస్తవులు ప్రపంచంలోని వివిధ మతాల ప్రజలు దైవాన్ని వేడుకుంటారు. ఇహ లోకం పట్ల వైరాగ్యంతో దైవ సాయుజ్యం కైవల్యం భక్తులు కోరుకుంటారు. సన్యాసులు ఋషులు ముక్తికోసం తపస్సు చేస్తారు. వీరస్వర్గం అన్యాయాన్ని ఎదిరించిన హతులకు బలిపశువులుకు దొరుకుతుందిగానీ మానవత్వం కోల్పోయిన వివిధ మతాల హంతకులకు దొరకదు.ఉగ్రవాదుల దాడుల్లో చనిపోయినవారు ఏ మతస్తులైనా మృతులకు మోక్షం లభిస్తుందని ఆయా మతాల బోధకులు భాష్యాలు చెబుతున్నారు.
వర్గం:నమ్మకాలు వర్గం:సమాజం
చల్లకెరె శాసనసభ నియోజకవర్గం
చల్లకెరె శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం చిత్రదుర్గ జిల్లా, గుల్బర్గా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
ఉషా ఉతుప్
ఉషా ఉతుప్ (అసలు పేరు ఉషా అయ్యర్) ఒక భారతీయ పాప్ గాయని, సినీ నటి. ఈమె అత్యంత ప్రజాదరణ పొందిన కొన్ని హిట్ పాటలకు ప్రసిద్ధి చెందినది. ఆమె హస్కీ వాయిస్, దేశ, విదేశాలలో కూడా ఆమె తన లైవ్ ప్రోగ్రామ్‌లన్నింటికీ ధరించే ఆమె కాంచీపురం చీరలు, పెద్ద బొట్టు, పూలు అమెకు భారతీయ పాప్ సంగీతంలో ప్రత్యేక స్థానమిచ్చాయి.
ప్రారంభ జీవితం
ఉషా 1947 నవంబరు 8 న ముంబైలో ఒక తమిళ కుటుంబంలో జన్మించింది. అతని తండ్రి చెన్నై వాసి అయిన వైద్యనాథ్ సోమేశ్వర సామి. ఆయన తరువాత బొంబాయి పోలీస్ కమీషనర్ అయ్యాడు. ఆరుగురు సంతానంలో ఐదవ సంతానమైన ఉషకు ముగ్గురు సోదరీమణులు, ఇద్దరు సోదరులు ఉన్నారు. సోదరీమణులు ఉమా పోచా, ఇందిరా శ్రీనివాసన్, మాయా సామి గాయకులు. చిన్నతనంలో, ఆమె బొంబాయిలోని బైకుల్లాలోని లవ్‌లేన్‌లోని పోలీస్ క్వార్టర్‌లో నివసించింది. ఆమె బైకుల్లాలోని సెయింట్ ఆగ్నెస్ ఉన్నత పాఠశాలలో చదువుకుంది. ఆమె పాఠశాలలో ఉన్నప్పుడు ఆమె స్వరం సంగీతానికి సరిపోనందున ఆమెను సంగీత తరగతి నుండి తొలగించారు. కానీ ఆమె సంగీత ఉపాధ్యాయుడు అతనిలో కొంత సంగీతం ఉందని గుర్తించాడు. శాస్త్రీయంగా సంగీతాన్ని అభ్యసించనప్పటికీ ఉష సంగీత వాతావరణంలో పెరినది. ఆమె తల్లిదండ్రులు రేడియోలో కిషోరి అమోంకర్, బడే గులాం అలీ ఖాన్లతో సహా వెస్ట్రన్ క్లాసికల్ నుండి హిందుస్తానీ మరియు కర్నాటిక్ వరకు విస్తృత శ్రేణిని వినేవారు. వారి ఇంటి పక్కనే ఉన్న ఎస్.ఎం.ఎ. పఠాన్, అప్పుడు డిప్యూటీ కమిషనర్ ఆఫ్ పోలీస్ గా పనిచేసేవాడు. అతని కుమార్తె జమీలా ఉషను హిందీ నేర్చుకోవడానికి, సల్వార్ కమీజ్ ధరించడానికి మరియు భారతీయ శాస్త్రీయ సంగీతం నేర్చుకోవడానికి ప్రేరేపించింది. ఈ ఫ్యూజన్ విధానం 1970లలో తన ప్రత్యేకమైన భారతీయ పాప్ బ్రాండ్‌కు మార్గదర్శకత్వం వహించడానికి ఆమెకు సహాయపడింది. ఆమె కొట్టాయంలోని మానర్‌కాడ్ పైనుంకల్ కుటుంబానికి చెందిన జానీ చాకో ఉతుప్‌ను వివాహం చేసుకుంది. అంతకు మునుపు దివంగత రాముతో వివాహం జరిగింది. వారి కొడుకు సన్నీ, కూతురు అంజలి. ప్రస్తుతం ఆమె తన భర్తతో కలసి కోల్‌కతాలో నివసిస్తోంది.
సంగీత వృత్తి
ఉష తొమ్మిదేళ్ల వయసులో తొలిసారిగా బహిరంగ ప్రదర్శన ఇచ్చింది. ఆమె సోదరీమణులు సంగీతాన్ని జీవనోపాధిగా ఎంచుకుంటే, సంగీతకారుడు అమీన్ సయానీ ఒక రేడియో ఛానెల్‌లో పాడటానికి ఉషకు అవకాశం ఇచ్చాడు. ఆ తర్వాత ఆమెకు చాలా అవకాశాలు వచ్చాయి. తర్వాత చెన్నైలోని మౌంట్ రోడ్‌లోని నైన్ జెమ్స్ నైట్‌క్లబ్‌లో గాయనిగా మారింది. అక్కడ వారి నుండి చాలా అభినందనలు వచ్చాయి. ఉష కోల్‌కతాలోని నైట్‌క్లబ్‌లలో కూడా పాడింది. ఆ తర్వాత ఢిల్లీ వెళ్లి అక్కడ ఒబెరాయ్ హోటల్‌లో సింగర్‌గా చేరింది. ఆ సమయంలోనే శశికపూర్‌తో సహా చిత్రబృందం హోటల్‌కి వెళ్లి తన పాట వినిపించింది. ఈ బృందానికి ఉష గానం నచ్చి సినిమాలో అవకాశం కల్పించింది. అలా ఆమె సినిమా నేపథ్య సంగీత జీవితం హరే రామ హరే కృష్ణ సినిమాలో బాలీవుడ్‌లో పాడటం ప్రారంభించినది. ఈ సినిమాలో దమ్ మారో దమ్ అనే పాటలోని ఆంగ్ల భాగాన్ని ఉష పాడారు.
1968లో ఉష తన ఆంగ్ల ఆల్బమ్‌లను విడుదల చేసింది. ఈ ఆల్బమ్‌లు భారతదేశంలో బాగా ప్రాచుర్యం పొందాయి. అదే సమయంలో, ఉష కొన్ని లండన్ పర్యటనలు చేసింది. రేడియోలో కొన్ని ఇంటర్వ్యూలు కూడా ఇచ్చింది. 1970లు మరియు 1980లలో సంగీత దర్శకులు ఎ.డి. బర్మన్ మరియు బప్పీ లహరి కోసం ఉష చాలా పాటలు పాడింది.
ఆమె బెంగాలీ, హిందీ, ఇంగ్లీష్, పంజాబీ, అస్సామీ, ఒరియా, గుజరాతీ, మరాఠీ, కొంకణి, మలయాళం, కన్నడ, తమిళం మరియు తెలుగుతో సహా 15 భారతీయ భాషలలో పాడింది. ఇంకా డచ్, ఫ్రెంచ్, జర్మన్, ఇటాలియన్, సింహళ, స్వాహిలీ, రష్యన్, నేపాలీస్, అరబిక్, క్రియోల్, జులు మరియు స్పానిష్ తో సహా అనేక విదేశీ భాషలలో కూడా పాడింది.
అంతర్జాతీయ వికలాంగుల దినోత్సవం
అంతర్జాతీయ వికలాంగుల దినోత్సవం (ఆంగ్లం: International Day of Persons with Disabilities) - ప్రతి సంవత్సరం డిసెంబరు 3వ తేదీన నిర్వహించబడుతుంది. రాజకీయ, సామాజిక, ఆర్థిక, సాంస్కృతిక పరంగా వికలాంగులు ఎదుగుదలను ప్రోత్సహించేలా ఈ దినోత్సవం ప్రయత్నిస్తుంది.
చరిత్ర
వికలాంగుల సమస్యలను పరిష్కరించి వారికి ఆసరానిచ్చి, వారు గౌరవంగా జీవిస్తూ సాధారణ జనజీవనంలో భాగమై అన్ని హక్కులు పొందేలా చూడడంకోసం 1992లో ఐక్యరాజ్య సమితి ఆధ్వర్యంలో ఈ దినోత్సవం మొదలై,1998 నుండి ప్రతి సంవత్సరం వికాలాంగులకు సంబంధించిన ఒక అంశంతో అన్ని దేశాలు ఈ దినోత్సవాన్ని జరుపుకుంటున్నాయి.
అంతర్జాతీయ వికలాంగుల సంవత్సరం
వికలాంగులకు సమాన అవకాశాలు, హక్కులు కలిపించి వారందరిని సమాజ అభివృద్ధిలో భాగం చేయాలనే లక్ష్యంతో 1976లో ఐక్యరాజ్య సమితి 1981 సంవత్సరాన్ని అంతర్జాతీయ వికలాంగుల సంవత్సరం గా ప్రకటించింది. అలాగే, 1983 నుండి 1992 వరకు ఐక్యరాజ్య సమితి వికలాంగుల దశాబ్దంగా ప్రకటించింది.
నీరు గొబ్బి
నీరు గొబ్బి ఒక విధమైన ఔషధ మొక్క.
అంతర్జాతీయ శాంతి దినోత్సవం
అంతర్జాతీయ శాంతి దినోత్సవం (International Day of Peace) ఐక్య రాజ్య సమితి దేశాలన్నీ ప్రతి సంవత్సరం సెప్టెంబర్ 21 తేదీన జరుపుకుంటాయి. అంతర్జాతీయంగా కాల్పుల విరమణ, అహింస, శాంతి, సోదరభావాల సాధన కోసం ఈ దినోత్సవాన్ని నిర్వహిస్తున్నది .ఎటువంటి అల్లర్లు, ఘర్షన్లు కేకుండా శాంతియుత జీవనానికే ప్రజానీకం మొగ్గుచుపుతుంది. శాంతి కపోతాలు ఎగరవేసి శాంతిపట్ల తమకు గల విశ్వాసాన్ని ప్రకటిస్తున్నారు. ప్రపంచ శాంతికోసం అంతర్జాతీయ స్థాయిలో అనేక సమావేసాలు జరుపుతారు. వ్యక్తులు, సంస్థలు, దేశాలు ప్రపంచశాంతికోసం తమవంతు ప్రయత్నాలు, ఆచరణీయ కార్యక్రమాలు చేపట్టడానికి ఉద్దేశించిన రోజు ఇది.
జరుపుకుంటున్నారు. దేశాలు, జాతులు, సమూహాలు తీవ్ర ఘర్షణల్లో మునిగి తేలుతున్నప్పటికీ ఈ రోజు ప్రపంచవ్యాప్తంగా కాల్పుల విరమణ ప్రకటిస్తూ శాంతికోసం పలు కార్యక్రమాలను నిర్వహించడం పరిపాటి. ప్రపంచానికి శాంతి అవసరం గురించి ప్రబోధించే ఈ మహా దినం సందర్భంగా ఐక్యరాజ్యసమితి ప్రధాన కార్యాలయంలో శాంతి ఘంట మోగిస్తారు. ఆ గంటపై ఇలా రాసి ఉంది. "సంపూర్ణ ప్రపంచ శాంతి వర్థిల్లాలి.
కాలం గడిచేకొద్దీ అంతర్జాతీయ శాంతి దినోత్సవం నిజంగానే ప్రపంచ వ్యాప్త స్వభావాన్ని సంతరించుకుంటోంది. ప్రతిదేశంలోనూ ఈ ఉత్సవాన్ని సంరంభంగా జరుపుకుంటున్నారు. ఆవిర్భావము : 1981లో సెప్టెంబర్ 21న ఐక్యరాజ్య సమితి సాధారణ సమావేశం ప్రారంభ సందర్భంగా కోస్టారికా సమర్పించిన తీర్మానం ప్రకారం ప్రతి ఏటా సెప్టెంబర్ 21ని ప్రపంచ శాంతి దినంగా జరుపుకోవాలని ఐక్యరాజ్య సమితి సర్వసభ్య సమావేశం ప్రకటించింది. సర్వత్రా శాంతియుత భావాలను బలోపేతం చేయడానికి గాను ప్రపంచ శాంతి దినం అంకితమవుతుంది. తొలి ప్రపంచశాంతి దినాన్ని 1982 సెప్టెంబర్ లో నిర్వహించారు. 2002 లో ఐక్యరాజ్యసమితి జనరల్ అసెంబ్లీ సెప్టెంబర్ 21 వ తేదీని అంతర్జాతీయ శాంతి దినోత్సవ్ నిర్వహణకు శాశ్విత తేదిగా ప్రకటిండం జరిగింది.
ప్రపంచ దేశాల మధ్య శాంతి ఒడంబడికపై సంతకాలు జరిగిన 50వ సంవత్సరంగా కూడా 2008 సెప్టెంబర్ 21 చరిత్రలో నమోదవుతోంది. ఈ సంవత్సరం ప్రపంచ శాంతి దినోత్సవాన్ని పునస్కరించుకుని మహాత్మా గాంధీ అహింసా పురస్కారానికి ప్రపంచ స్థాయిలో తొలిసారిగా రెవరెండ్ ఆర్చ్‌బిషప్ డెస్మండ్ టూటూ ఎంపికయ్యారు.
ప్రపంచ శాంతిని పాదుకొల్పడంలో డెస్మండ్ టూటూ చేసిన అవిరాళ కృషిని గుర్తించిన ' ది జేమ్స్ మాడిసన్ యూనివర్శిటి (జేఎమ్‌యూ) ' లోని మహాత్మా గాంధీ ప్రపంచ స్థాయి అహింసా కేంద్రం ఆయనకు పురస్కారాన్ని అందించాలని నిర్ణయించింది. సెప్టెంబర్ 21న వర్జీనియాలో జరిగే ప్రత్యేక కార్యక్రమంలో ఆయనకు పురస్కారాన్ని అందచేయాలని నిర్ణయించారు.
జరుపుకునే విధము
ప్రపంచ శాంతి దినోత్సవాన్ని జరుపుకోవడానికి ప్రజలు గుంపుగా ఓ చోట చేరాలనేం లేదు. ఎవరైనా, ఎక్కడైనా ఈ దినోత్సవాన్ని నిర్వహించుకోవచ్చు. ఏ మధ్యాన్న వేళైనా సరే ఒక క్యాండిల్ వెలిగిస్తే చాలు .. లేదా మౌనంగా కొద్దిసేపు కూర్చుని ధ్యానం చేసినా చాలు ... లేదా సహోద్యోగులు, వివిధ సంస్థలు, స్థానిక ప్రభుత్వాలు భారీ కార్యక్రమాన్ని జరిపి శాంతి అవస్యకత గురించి ప్రజలకు చక్కగా వివరించవచ్చు.
బయటి లింకులు
వర్గం:స్మారక దినోత్సవాలు వర్గం:దినోత్సవాలు వర్గం:ఐక్యరాజ్య సమితి దినోత్సవాలు వర్గం:అంతర్జాతీయ దినములు
చిత్రదుర్గ శాసనసభ నియోజకవర్గం
చిత్రదుర్గ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం చిత్రదుర్గ జిల్లా, గుల్బర్గా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
చదరపు మైలు
చదరపు మైలుకు సమానమైనవి
ఒక చదరపు మైలు దీనికి కూడా సమానం:
మైల్స్ చతురస్రం
స్క్వేర్ మైళ్లను మైల్స్ స్క్వేర్‌తో అయోమయం చేయకూడదు, ఉదాహరణకు, 20 మైళ్ల చదరపు (20 మీ × 20 మై) ప్రాంతం 400 చదరపు మైళ్ల విస్తీర్ణం కలిగి ఉంటుంది;  10 mi × 40 mi కొలిచే దీర్ఘచతురస్రం కూడా 400 చ.మైళ్ల వైశాల్యం కలిగి ఉంటుంది, కానీ 20 మైళ్ల చదరపు వైశాల్యం కాదు.
శ్రీజ ఆకుల
శ్రీజ ఆకుల' ప్రఖ్యాత టేబుల్ టెన్నిస్ క్రీడాకారిణి, ఈమె 2022 ఏప్రిల్ లో జరిగిన 83వ సీనియర్ జాతీయ మరియు అంతర్రాష్ట్రీయ టేబుల్ టెన్నిస్ పోటీలలో మహిళల సింగిల్స్ మరియు మహిళల డబుల్స్ లో విజేతగా నిలిచింది. అదే సంవత్సరంలో జరిగిన కామన్వెల్త్ క్రీడలలో ఆచంట శరత్ కమల్ తో మిక్స్ డ్ డబుల్స్ లో స్వర్ణాన్ని సాధించింది,
గొడుగుల మనుబండ
గొదుగుల మనుబండ ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, కొయ్యూరు మండలం లోని గ్రామం. ఇది మండల కేంద్రమైన కొయ్యూరు నుండి 35 కి. మీ. దూరం లోను, సమీప పట్టణమైన అనకాపల్లి నుండి 50 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 13 ఇళ్లతో, 51 జనాభాతో 0 హెక్టార్లలో విస్తరించి ఉంది. గ్రామంలో మగవారి సంఖ్య 20, ఆడవారి సంఖ్య 31. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 51. గ్రామం యొక్క జనగణన లొకేషన్ కోడ్ 585698 .పిన్ కోడ్: 531087.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల నర్సీపట్నంలోను, ప్రాథమికోన్నత పాఠశాల కొయ్యూరులోను, మాధ్యమిక పాఠశాల కొయ్యూరులోనూ ఉన్నాయి. సమీప జూనియర్ కళాశాల కొయ్యూరులోను, ప్రభుత్వ ఆర్ట్స్ / సైన్స్ డిగ్రీ కళాశాల అనకాపల్లిలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ విశాఖపట్నంలో ఉన్నాయి. సమీప అనియత విద్యా కేంద్రం అనకాపల్లిలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. గ్రామంలో వార్తాపత్రిక పంపిణీ జరుగుతుంది. ఉంది. అంగన్ వాడీ కేంద్రం గ్రామం నుండి 5 కి.మీ. లోపు దూరంలో ఉంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
గొదుగుల మనుబండలో భూ వినియోగం కింది విధంగా ఉంది:
మూలాలు
వర్గం:కొయ్యూరు మండలంలోని గ్రామాలు
అడ్డసరం
ఇదే పేరు గల గ్రామం కొఱకు అడ్డసరం (గ్రామం) చూడండి.
అడ్డసరం (Adhatoda vasica or Justicia adhatoda) ఒక విధమైన ఔషధ మొక్క.
దీని పండ్లు, కాయగూరలు ,గింజలు, పప్పులు , కందమూలాలు ,సుగంధద్రవ్యాలు మానవుడికి ప్రకృతి ప్రసాదించిన అపురూపమైన వరము .ఆయా సీజన్లలో పండే పండ్లను ఆరగించడం మనకు తరతరాలు గా తెలుసును. అన్నం తో కూడా ప్రకృతిసిద్ధమైన పండ్లు, కూరగాయలు ఇతర త్రునధన్యాలను ఆహారం గా ఆహారముగా తీసుకుని జీవించినట్లయితే శరీరానికి కావససిన అన్నిరకాల పోషకాలు లభిస్తాయి ... ఇదే అసలు ఉత్తమమైన జీవన విధానమని పకృతి వైద్యుల నమ్మకం.....ఆహారం జీవం ఉన్న ప్రతి జీవికి అత్యవసరమైనది. పిండిపదార్ధాలు, మాంసకృత్తులు, కొవ్వుపదార్ధాలు, ఖనిజలవణాలు, పీచుపదార్ధాలు, రోగనిరోధక శక్తికి కావలసిన విటమిన్లు, శరీర పోషణకు రక్షణకు కావలసిన పదార్ధాలను కలిగిన పదార్దాలను ఆహారంగా పేర్కొనవచ్చు. ఇవి కాక శరీరానికి నూతన ఉత్సాహాన్నిచ్చే కాఫీ, టీ లాంటి వాటిని కూడా ఆహారపదార్ధాల కోవలోకి వస్తాయి. ఆహారం ఘన, ద్రవ రూపాలలో లభ్యం అవుతుంది.
ఈ మొక్కను మలబార్ నట్ ట్రీ, అడూస అని కూడా పిలుస్తారు. దీని శాస్ర్తీయ నామం అడహతోడ వాసికా నీస్. అడ్డసరం పొలం గట్ల మీద 1-4 మీటర్ల ఎత్తువరకు పెరిగే బహువార్షిక పొద. ఈ మొక్కు సామాన్య పత్రాలు కణుపునకు రెండు చొప్పున అభిముఖంగా అమరివుండి పొడవుగా, దీర్ఘవృత్తాకారంలో దళసరిగా, పెళుసుగా ఉంటాయి. ఆకర్షనీయమైన తెల్లని పూలు గుత్తులు గుత్తులుగా పూస్తాయి. .
బయటి లింకులు
వర్గం:అకాంథేసి వర్గం:ఔషధ మొక్కలు
ఒరేయ్ బుజ్జిగా
ఒరేయ్ బుజ్జిగా 2020, అక్టోబరు 2న విడుదలైన తెలుగు చలనచిత్రం. శ‌్రీస‌త్యసాయి ఆర్ట్స్‌ పతాకంపై కె.కె. రాధామోహన్ నిర్మాణ సారథ్యంలో విజయ్ కుమార్ కొండా దర్శకత్వం వహించిన ఈ చిత్రంలో రాజ్ తరుణ్, మాళవిక నాయర్, హెబ్బా పటేల్, పోసాని కృష్ణ మురళి, విజయ నరేష్, వాణీ విశ్వనాధ్ ప్రధాన పాత్రల్లో నటించగా, అనూప్ రూబెన్స్ సంగీతం అందించాడు. 2020, మార్చి 25న విడుదలకావాల్సిన ఈ చిత్రం కరోనా-19 కారణంగా వాయిదాపడి 2020, అక్టోబరు 2న ఆహా  ఓటిటి లో విడుదలయింది.
కథా నేపథ్యం
నిడ‌ద‌వోలులోని కాంట్రాక్ట‌ర్‌ కోటేశ్వ‌ర‌రావు (పోసాని కృష్ణ‌ముర‌ళి) కొడుకు శ్రీనివాస్‌ (రాజ్‌త‌రుణ్‌). తల్లి చ‌నిపోవ‌డంతో జ్యోతిష్యుడు చెప్పిన దాని ప్ర‌కారం కొడుకు శ్రీనివాస్‌కు పెళ్ళి చేయాల‌ని కోటేశ్వ‌ర‌రావు భావిస్తాడు. కానీ పెళ్ళి చేసుకోవ‌డం ఇష్టంలేని శ్రీనివాస్ ఊరు వ‌ద‌లి వెళ్లిపోవ‌డానికి రైలు ఎక్కుతాడు. అదే సమ‌యంలో అదే ఊరిలో ఉండే చీఫ్ ఇంజ‌నీర్ చాముండేశ్వ‌రి (వాణీ విశ్వ‌నాథ్‌) కూతురు కృష్ణ‌వేణి (మాళ‌విక నాయ‌ర్‌) పెళ్ళి చేసుకోవ‌డం ఇష్టంలేక ఊరు విడిచి వెళ్లిపోతూ అదే రైలు ఎక్కుతుంది. దాంతో శ్రీనివాస్, కృష్ణ‌వేణి లేచిపోయార‌ని ఊర్లో అందరూ అనుకుంటుంటారు. రైలు ప్రయాణంలో శ్రీనివాస్‌, కృష్ణ‌వేణి మంచి స్నేహితులు అవుతారు. శ్రీనివాస్ ముద్దుపేరు బుజ్జిగాడు అని కృష్ణవేణికి తెలియ‌దు. త‌ను రైలు ఎక్క‌డం వ‌ల్ల బుజ్జిగాడితో కృష్ణ‌వేణి లేచిపోయింద‌నే పుకారు మొద‌లైంద‌నే విష‌యం కృష్ణ‌వేణికి తెలుస్తుంది. దాంతో ఆమె బుజ్జిగాడి మీద కోపం పెంచుకుంటుంది. మ‌రోవైపు కృష్ణ‌వేణి కార‌ణంగా ఇంట్లో స‌మ‌స్య‌లు మొద‌ల‌య్యాయ‌ని తెలుసుకున్న బుజ్జిగాడు, ఆమెను వెతికి ప‌ట్టుకొస్తాన‌ని అమ్మ‌కు మాట ఇస్తాడు. కృష్ణ‌వేణి కూడా స్వాతి అని పేరు మార్చి చెప్ప‌డంతో, బుజ్జిగాడు కూడా కృష్ణ‌వేణినే త‌ను వెతుకుతున్న స్వాతి అని తెలియ‌క ఆమెతో స్నేహం చేస్తాడు. అస‌లు శ్రీనివాస్‌, కృష్ణ‌వేణి వేర్వేరు కార‌ణాల‌తో రైలు ఎక్కార‌నే నిజం తెలియ‌క కుటుంబ స‌భ్యులు గొడ‌వ‌లు ప‌డుతుంటారు. తాను ప్రేమించిన సృజ‌న‌ (హెబ్బా ప‌టేల్‌) మోసం చేసి పోవ‌డంతో బుజ్జి మ‌ళ్లీ తిరిగి ఊరికి వెళ్ళలేని ప‌రిస్థితి ఏర్పడుతుంది. ఒక‌రంటే ఒక‌రికి తెలియ‌కుండానే శ్రీనివాస్‌, కృష్ణ‌వేణి ప్రేమ‌లో ప‌డతారు. తరువాత ఏం జరిగిందనేది మిగతా కథ.
పాటలు
ఈ చిత్రంలో ఐదు పాటలు ఉన్నాయి. ఈ పాటలను అనుప్ రూబెన్స్ స్వరపరిచాడు. వనమాలి, కాసర్ల శ్యామ్‌, కిట్టు విస్సాప్రగడ, కృష్ణకాంత్ పాటలు రాశారు.
పాటల జాబితా
ఇతర లంకెలు
వర్గం:2020 తెలుగు సినిమాలు వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:పోసాని కృష్ణ మురళి సినిమాలు వర్గం:విజయ నరేష్ నటించిన చిత్రాలు
జైమిని రాయ్
జైమిని రాయ్ (ఆంగ్లం: Jaimini Roy): పశ్చిమ బెంగాల్ కు చెందిన ఒక చిత్రకారుడు. జైమిని రాయ్ చిత్రలేఖనానికి ఒక ప్రత్యేక శైలి కలదు. వాటిని చూడగనే "ఇది జైమిని చే చిత్రించబడినట్లు ఉంది" అనే భావన వీక్షకుడికి కలిగించగలిగే ప్రభావం అతని చిత్రలేఖనాలకు ఉంది. జాతీయత (Nationalism) పట్ల అతనికున్న ప్రేమ, చిత్రలేఖనంలో ఒక ప్రత్యేకమైన, చూడముచ్చటైన శైలి ని సృష్టించేలా చేసింది.
పుట్టు పూర్వోత్తరాలు
జైమిని ఒక సాధారణ మధ్యతరగతి కుటుంబం లో జన్మించాడు. సాంఘికంగా మధ్య తరగతి అయినా, కుటుంబ సభ్యులు అందరు కళారాధకులే. ఆదర్శప్రాయమైన, అతి సరళమైన జైమిని శైలి చిత్రకళ పై తన స్వస్థలం, దాని యొక్క సుసంపన్నమైన సంస్కృతి యోక్క ప్రభావం చాలా వరకు ఉంది. జైమిని లోని కళాసక్తిని వెలికి తీసింది ఇక్కడి స్థానిక కళాకారులే. ఈ చిత్రకారులు వేసే చిత్రపటాలపై జైమినికి గల ఆసక్తిని గమనించిన అతని తండ్రి రాం తరుణ్ రాయ్ అతని విశాల హృదయంతో జైమిని ఆసక్తిని అంగీకరించాడు.
విద్యాభ్యాసం
జైమిని కోల్‌కాతా లో ప్రభుత్వ లలిత కళాశాల లో అప్పటి వైస్ ప్రిన్సిపాల్ అయిన అబనీంద్రనాథ్ ఠాగూర్ వద్ద శిక్షణ పొందాడు. తన కళా ప్రస్థానాన్ని జైమిని పోస్ట్ ఇంప్రెషనిస్ట్ ల్యాండ్స్కేప్ కళాకారుడిగా మొదలు పెట్టాడు. పాశ్చాత్య చిత్రకళలోని సాంకేతిక అంశాలను జైమిని అవపోసన పట్టాడు. అయితే డిప్లోమా పొందక మునుపే అతను కళాశాలను విడిచిపెట్టి తైలవర్ణ చిత్రలేఖనం లో స్థానికంగా మంచి పేరు తెచ్చుకొన్నాడు.